ריכרד פון מיזס

ריכרד אדלר פון מיזס (בגרמנית: Richard von Mises; 19 באפריל 1883, למברג – 14 ביולי 1953, בוסטון), מדען יהודי-אוסטרי אשר עסק במכניקת הזורמים, אווירודינמיקה, אווירונאוטיקה, סטטיסטיקה, תורת ההסתברות. הוא תיאר את עבודתו בפשטות במילותיו שלו, זמן קצר לפני מותו כ"אנליזה מעשית, משוואות אינטגרליות ודיפרנציאליות, מכניקה, הידרודינמיקה ואווירודינמיקה, גאומטריה מבנית, חשבון הסתברותי, סטטיסטיקה ופילוסופיה".

פון מיזס היה חבר של החוג הווינאי ביחד עם פיליפ פרנק, האנס האן ואוטו נוירת. הוא שימש פרופסור בשטרסבורג, ברנו, דרזדן וברלין. עם עליית הנאצים לשלטון עבר לטורקיה ובשנת 1944 החל לעבוד כפרופסור באוניברסיטת הרווארד.

אח של לודוויג פון מיזס.

קריטריון פון מיזס 
פון מיזס פיתח קריטריון כשל לחומרים משיכים המתבסס על אנרגיית שינוי נפח ועל אנרגיית עיוות.
כשל יתרחש אם , כאשר  הוא מאמץ הכניעה של החומר ו-, והמאמצים הם מאמצים ראשיים. בהצבה ישירה נקבל:
.

במקרה של מאמצים דו-ממדיים (), קריטריון פון-מיזס מקבל את הצורה: .

משפחה 

ריכרד פון מיזס נולד בלמברג שבממלכת אוסטרו-הונגריה (כיום לבוב שבגליציה, אוקראינה), בן אמצעי בין שלושה ילדים של משפחה יהודית. אביו היה ארתור פון מיזס, מהנדס רכבות ופקיד ציבור ואמו הייתה אדלה לבית לנדאו. לשושלת משפחת מיזס, שתחילת דרכה בחיי המסחר בלמברג במאה ה-18, ולנציגיה – פישל (לימים מאיר ירחמיאל), אברהם אוסקר ובנו ארתור – היה מעמד מכובד בין יהודי העיר. אבי סבו של פון מיזס, מאיר ירחמיאל מיזס, זכה בשנת 1881 לקבל תואר אצולה "אדלר" מידי הקיסר פרנץ יוזף ולפיכך שונה שם המשפחה ל"פון מיזס". אחיו של פון מיזס, לודוויג פון מיזס, היה כלכלן ופילוסוף אוסטרי-אמריקאי בולט. אחיו השני, קרל, מת בגיל 11 ממחלת השנית.

סמל אצולה

קישורים חיצוניים

 ביוגרפיה 
 
 

פיזיקאים יהודים אוסטרים
מתמטיקאים יהודים אוסטרים
פילוסופים יהודים אוסטרים
אצולה יהודית אוסטרית
פוזיטיביזם לוגי
סגל אוניברסיטת הרווארד
חוקרי תורת ההסתברות יהודים
פליטי רדיפות הנאצים
האימפריה האוסטרו-הונגרית: אישים
סגל TU דרזדן
סגל אוניברסיטת איסטנבול
אוסטרים שנולדו ב-1883
נפטרים ב-1953